**LĒMUMS**

Liepājā

|  |  |
| --- | --- |
| 2024. gada 18. aprīlī | Nr.182/4  (prot. Nr.4, 41.§) |

Par izsoles noteikumu apstiprināšanu

dzīvokļa īpašuma Ģenerāļa Baloža ielā 57-5A  
piektajai izsolei

Lai apstiprinātu piektās elektroniskās izsoles noteikumus, tostarp izsoles sākumcenu, atsavināšanai nodotajam dzīvokļa īpašumam, kura ceturtā elektroniskā izsole ir bijusi nesekmīga, pamatojoties uz likuma "Par valsts un pašvaldību dzīvojamo māju privatizāciju" pārejas noteikumu 30. punktu, Publiskas personas mantas atsavināšanas likuma 3. panta pirmās daļas 1. punktu un 3. panta otro daļu, 4. panta pirmo un otro daļu, 5. panta pirmo un piekto daļu, 29.1 pantu, 29.2 panta pirmo daļu, 31. panta pirmo daļu, 34. pantu un 36. panta pirmo daļu, Pašvaldību likuma 10. panta pirmās daļas 16. punktu, Publiskas personas finanšu līdzekļu un mantas izšķērdēšanas novēršanas likuma 3. panta pirmās daļas 2. punktu, Liepājas pilsētas domes 2007. gada 13. aprīļa nolikumu Nr.22 "Liepājas pilsētas pašvaldības dzīvokļa īpašumu atsavināšanas nolikums", Liepājas valstspilsētas pašvaldības domes 2022. gada 10. novembra lēmumu Nr.424/15 "Par neizīrētu dzīvokļu atsavināšanu", 2022. gada 22. decembra lēmumu Nr.487/16 "Par dzīvokļa īpašuma Ģenerāļa Baloža ielā 57-5A izsoli", 2023. gada 20. aprīļa lēmumu Nr.145/4 "Par izsoles noteikumu apstiprināšanu dzīvokļa īpašuma Ģenerāļa Baloža ielā 57-5A atkārtotai izsolei", 2023. gada 20. jūlija lēmumu Nr.259/8 "Par izsoles noteikumu apstiprināšanu dzīvokļa īpašuma Ģenerāļa Baloža ielā 57-5A trešajai izsolei" un 2024. gada 25. janvāra lēmumu Nr.29/1 "Par izsoles noteikumu apstiprināšanu dzīvokļa īpašuma Ģenerāļa Baloža ielā 57-5A ceturtajai izsolei", izskatot elektronisko izsoļu vietnē <https://izsoles.ta.gov.lv/> sagatavoto 2024. gada 5. marta Aktu par nekustamā īpašuma pārdošanu izsolē Nr.35054040/2024-AKT atsavināmajam objektam, dzīvokļa īpašumam Ģenerāļa Baloža ielā 57-5A, Liepājas valstspilsētas pašvaldības Dzīvojamo māju privatizācijas komisijas 2024. gada 13. marta lēmumu (sēdes protokols Nr.13/2.2.20) un Liepājas valstspilsētas pašvaldības domes pastāvīgās Finanšu komitejas 2024. gada 11. aprīļa lēmumu (sēdes protokols Nr.4), Liepājas valstspilsētas pašvaldības dome **nolemj:**

1. Atzīt Liepājas valstspilsētas pašvaldībai piederošā dzīvokļa īpašuma Ģenerāļa Baloža ielā 57-5A, Liepājā, kadastra numurs 1700 903 4117, ceturto elektronisko izsoli ar augšupejošu soli par nenotikušu.

2. Apstiprināt dzīvokļa īpašuma Ģenerāļa Baloža ielā 57-5A, Liepājā piektās elektroniskās izsoles ar augšupejošu soli sākumcenu 2080 EUR (divi tūkstoši astoņdesmit *euro*), pazeminot nosacīto cenu 2600 EUR (divi tūkstoši seši simti *euro*) par 20 (divdesmit) procentiem.

3. Izdot Liepājas valstspilsētas pašvaldības domes 2024. gada 18. aprīļa noteikumus Nr.17 "Neizīrēta dzīvokļa īpašuma Ģenerāļa Baloža ielā 57-5A, Liepājā (kadastra Nr.1700 903 4117) piektās elektroniskās izsoles noteikumi".

4. Uzdot Liepājas Nekustamā īpašuma pārvaldei Publiskas personas mantas atsavināšanas likumā noteiktajā kārtībā organizēt īpašuma atsavināšanu.

5. Uzdot Liepājas valstspilsētas pašvaldības Dzīvojamo māju privatizācijas komisijai Publiskas personas mantas atsavināšanas likumā noteiktajā kārtībā apstiprināt izsoles rezultātus un izskatīt sūdzības par izsoles rīkotāja darbībām, ja tādas tiek iesniegtas.

6. Uzdot Liepājas Nekustamā īpašuma pārvaldei sagatavot nekustamā īpašuma pirkuma līgumu.

7. Pilnvarot Liepājas Nekustamā īpašuma pārvaldes vadītāju Liepājas valstspilsētas pašvaldības vārdā parakstīt dzīvokļa īpašuma pirkuma līgumu.

8. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Kurzemes rajona tiesai, Izpilddirektora birojam, Finanšu pārvaldei, Dzīvojamo māju privatizācijas komisijai, Liepājas Nekustamā īpašuma pārvaldei (galvenajai grāmatvedei), SIA "LIEPĀJAS NAMU APSAIMNIEKOTĀJS" | |